กฎกระทรวงกฎกระทรวงฉบับที่13 (พ.ศ. 2528)ออกตามความในพระราชบัญญัติควบคุมอาคารพ.ศ.2522------อาศัยอำนาจตามความในมาตรา 5 (3) และมาตรา 8 (10) แห่งพระราชบัญญัติควบคุมอาคาร พ.ศ. 2522รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ 1 ในกฎกระทรวงนี้`เปลี่ยนการใช้' หมายความว่า เปลี่ยนการใช้อาคารอื่นให้เป็นอาคารชนิดหรือประเภทตามที่กำหนดไว้ในข้อ 2`บริเวณที่ 1' หมายความว่า พื้นที่ในบริเวณรอบนอกเขตพระราชวังบางปะอิน ในระยะ 500 เมตร `บริเวณที่ 2' หมายความว่าพื้นที่ในบริเวณเขตสุขาภิบาลบ้านเลนเว้นแต่บริเวณที่ 1 และพื้นที่ในบริเวณเขตสุขาภิบาลลำตาเสาพื้นที่ในบริเวณที่อยู่ห่างจากริมฝั่งแม่น้ำน้อย ฝั่งตะวันออก ในเขตอำเภอบางไทรไปทางทิศตะวันออก ในระยะ 500 เมตร และพื้นที่ในบริเวณริมฝั่งแม่น้ำเจ้าพระยา ฝั่งตะวันออก ในเขตอำเภอบางไทรไปทางทิศตะวันออกจนจดเขตถนนสายบางไทร-เชียงรากน้อย ฟากตะวันตก`บริเวณที่ 3' หมายความว่า พื้นที่ในบริเวณที่วัดจากแนวศูนย์กลางทางหลวงแผ่นดินหมายเลข 1 (ถนนพหลโยธิน)ทางหลวงแผ่นดินหมายเลข 309(ถนนโรจนะ) และทางหลวงแผ่นดินหมายเลข 32 ทั้งสองข้างในระยะข้างละ1,000 เมตร`บริเวณที่ 4' หมายความว่า พื้นที่ในบริเวณแนวเขตควบคุมอาคารตามแผนที่ท้ายกฎกระทรวงนี้ เว้นแต่บริเวณที่ 1 บริเวณที่ 2และบริเวณที่ 3ข้อ 2ให้กำหนดพื้นที่ในท้องที่ตำบลบ้านกลึง ตำบลกระแชง ตำบลช้างน้อยตำบลบ้านแป้ง ตำบลสนามชัย ตำบลราชคราม ตำบลช้างใหญ่ตำบลโพแตง ตำบลเชียงรากน้อย อำเภอบางไทร ตำบลปากกราน ตำบลคลองตะเคียนตำบลบ้านรุนตำบลเกาะเรียน อำเภอพระนครศรีอยุธยา ตำบลบางประแดงตำบลขนอนหลวงตำบลบ้านกรด ตำบลคุ้งลาน ตำบลสามเรือน ตำบลบ้านสร้างตำบลตลาดเกรียบตำบลบ้านโพ ตำบลวัดยม ตำบลบ้านหว้า ตำบลตลิ่งชันตำบลบ้านแป้ง ตำบลบ้านเลนตำบลบ้านพลับ ตำบลเกาะเกิด ตำบลคลองจิก ตำบลบางกระสั้นตำบลเชียงรากน้อยอำเภอบางปะอิน และตำบลลำตาเสา ตำบลบ่อตาโล่ ตำบลลำไทรตำบลพะยอมอำเภอวังน้อย จังหวัดพระนครศรีอยุธยาภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้าง ดัดแปลงหรือเปลี่ยนการใช้ซึ่งอาคารชนิดและประเภท ดังต่อไปนี้(ก) ภายในบริเวณที่ 1 ห้ามก่อสร้าง ดัดแปลง หรือเปลี่ยนการใช้อาคารอื่นใด เว้นแต่ (1)อาคารที่พักอาศัยประเภทบ้านเดี่ยวที่มีความสูงไม่เกิน 8 เมตร (2)หอถังน้ำที่มีความสูงไม่เกิน 11 เมตร(ข) ภายในบริเวณที่ 2 ห้ามก่อสร้าง ดัดแปลง หรือเปลี่ยนการใช้อาคารดังต่อไปนี้ (1)โรงงานที่ใช้เครื่องจักรมีกำลังรวมตั้งแต่ 5 แรงม้า หรือเทียบเท่าขึ้นไป หรือใช้คนงานตั้งแต่สิบคนขึ้นไป (2)สถานบริการตามกฎหมายว่าด้วยสถานบริการ (3)คลังสินค้าที่มีพื้นที่เกิน 200 ตารางเมตร (4)อาคารที่มีความสูงเกิน 16 เมตร (5)หอถังน้ำที่มีความสูงเกิน 19 เมตร(ค) ภายในบริเวณที่ 3 ห้ามก่อสร้าง ดัดแปลง หรือเปลี่ยน การใช้อาคารดังต่อไปนี้ (1)สถานบริการตามกฎหมายว่าด้วยสถานบริการ (2)อาคารที่มีความสูงเกิน 16 เมตร (3)หอถังน้ำที่มีความสูงเกิน 19 เมตร(ง) ภายในบริเวณที่ 4 ห้ามก่อสร้าง ดัดแปลง หรือเปลี่ยนการใช้อาคารดังต่อไปนี้ (1)โรงงานที่ใช้เครื่องจักรมีกำลังรวมตั้งแต่ 5 แรงม้า หรือเทียบเท่าขึ้นไป หรือใช้คนงานตั้งแต่สิบคนขึ้นไป (2)สถานบริการตามกฎหมายว่าด้วยสถานบริการ (3)สถานที่เก็บและจำหน่ายน้ำมันเชื้อเพลิงตามกฎหมายว่าด้วยการเก็บรักษาน้ำมันเชื้อเพลิง (4) สถานีบริการสถานที่บรรจุก๊าซ และสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลว (5)โรงมหรสพตามกฎหมายว่าด้วยการป้องกันภยันตรายอันเกิดแต่การเล่นมหรสพ (6)อาคารที่มีความสูงเกิน 12 เมตร (7) หอถังน้ำที่มีความสูงเกิน15 เมตรการวัดความสูงให้วัดจากระดับถนนหรือขอบทางเท้าที่ใกล้ที่สุดถึงส่วนที่สูงที่สุดของอาคารข้อ 3กฎกระทรวงนี้ไม่ใช้บังคับแก่การก่อสร้าง ดัดแปลง หรือเปลี่ยนการใช้อาคาร ดังต่อไปนี้(1) อาคารหรือสถานที่ของทางราชการ(2) อาคารหรือสถานที่ขององค์การของรัฐที่จัดตั้งขึ้นตามกฎหมาย ที่ใช้ในกิจการขององค์การหรือใช้เพื่อสาธารณประโยชน์(3) ศาสนสถาน(4) อาคารของศูนย์ศิลปาชีพพิเศษ(5) เขื่อน สะพาน อุโมงค์ ทางหรือท่อระบายน้ำ รั้ว กำแพงและประตูข้อ 4 อาคารที่ได้รับอนุญาตให้ก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทย เรื่องกำหนดบริเวณห้ามการก่อสร้าง ดัดแปลงหรือเปลี่ยนการใช้อาคารชนิดใดหรือประเภทใดในท้องที่บางแห่งในอำเภอบางไทร อำเภอพระนครศรีอยุธยาอำเภอบางปะอินและอำเภอวังน้อย จังหวัดพระนครศรีอยุธยา ลงวันที่ 20สิงหาคม พ.ศ. 2527ใช้บังคับ ให้ได้รับการยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารนั้นให้ขัดกับข้อ 2ให้ไว้ณ วันที่ 1 ตุลาคม พ.ศ. 2528พลเอก สิทธิ จิรโรจน์รัฐมนตรีว่าการกระทรวงมหาดไทย-------------------------------------------------------หมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทย เรื่องกำหนดบริเวณห้ามการก่อสร้าง ดัดแปลงหรือเปลี่ยนการใช้อาคารชนิดใดหรือประเภทใดในท้องที่บางแห่งในอำเภอบางไทรอำเภอพระนครศรีอยุธยา อำเภอบางปะอิน และอำเภอวังน้อยจังหวัดพระนครศรีอยุธยา ลงวันที่ 20 สิงหาคม พ.ศ. 2527ซึ่งมีผลใช้บังคับตั้งแต่วันที่ 6ตุลาคม พ.ศ. 2527 แต่ตามความในมาตรา 13แห่งพระราชบัญญัติควบคุมอาคารพ.ศ. 2522 บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิกและโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทภายในบริเวณดังต่อกล่าวต่อไป จึงจำเป็นต้องออกกฎกระทรวงนี้